Keskustelu:Marimekko

message: "Yksi tyylikkäimmistä ja suurimmista Marimekko-myymälöistä sijaitsee Porissa, nimellä Casa Ratsula, jossa myydään mm. ASAn ja Nanson tuotteita."
Tämäkö on merkittävimpiä seikkoja merkittävässä pörssiyhtiössä?
replies: text: Myymälää ei enää mainita artikkelin uudessa versiossa. Samulili 12. heinäkuuta 2009 kello 17.15 (EEST)
thread_title: Casa Ratsula

message: Mielestäni osinko/tulos on informatiivisempi luku kuin Osinko/osake, sillä se kertoo paljonko yritys maksaa osinkoa suhteessa tulokseen. Osinko/osake ei kerro itse yrityksestä oikein mitään. Jpk 13. heinäkuuta 2009 kello 21.16 (EEST)'
replies: text: Itse näkisin niin, että eri lukuja eri tarkoitukseen. Mitä kertoo alhainen tai korkea osinko/tulos-suhde? Alhainen kertoo kenties kasvuhalusta, korkea taas päinvastoin. Toki alhainen luku saattaa kertoa myös siitä, että pienestä tuloksesta ei käytännössä ole varaa jakaa lainkaan osinkoa, mikä voi johtua siitä, että kirjanpidon tulos ei ota huomioon rahan arvon alenemista tai omaisuuden arvostusperiaatteista. Osinko/tulos taas on luku, joka saattaa kertoa, millä hinnalla osakkeitta kannattaa hankkia, mutta toki isompi ongelma on osata ennustaa tulevien vuosien osinko/tulos-luvut. Molemmat luvut ovat siis omalla tavallaan hyödyllisiä. Samulili 13. heinäkuuta 2009 kello 22.50 (EEST)
thread_title: Taloudelliset luvut

message: Kehitysideoita otetaan vastaan. Jotain kuvitusta ainakin... Lisäksi toivon, että joku joka katsoo asiaa tuoreemmin silmin voisi kirjoittaa johdannon. Samulili 12. heinäkuuta 2009 kello 17.17 (EEST)
replies: text: Aika punaiselta näyttää. --○ SpaceAce ○ 12. heinäkuuta 2009 kello 17.50 (EEST)
"Marimekon sielu" -otsakkeen voisi muuttaa neutraalimmaksi. --Jisis (keskustelu) 12. heinäkuuta 2009 kello 20.12 (EEST)

text: Joo, sielun sijaan vaikka yritysfilosofia tai edes Marimekon johdon visiot ja maailmankuva...  Mites uutis- ja tuotekuvien tekijänoikeudet meneekään ts. millaisia kuvia tähän saa tuoda?  marimekosta tulee pörssityhitö-kappaleessa on päivämääriä epäwikisissä muodoissa; luulen, ettei tarkkaa päivää tarvtse joka kohdassa mainita. Lause "Armi oli viimeiset noin kolme vuotta väsynyt ja hapuileva ryhdyttyään raittiiksi lääkärin määräyksestä" särähtää korvaan tietosanakirjassa; riittäisikö joku eufemismi (terveyssyistä ?) Tehtaista voisi mainita, montako henkeä kukin työllistää, ja koska ne on perustettu. --Tappinen 12. heinäkuuta 2009 kello 21.18 (EEST)
replies: text: :Kiitos tähänastisista kommenteista.

text: :Lupaan, että punaisuus vähenee ennen kuin artikkeli menee mihinkään äänestykseen.

text: :Sielu ehkä särähtää korvaan yrityksistä ei ole totuttu puhumaan sillä tavalla, mutta eivät vastaavat ilmaisut alan akateemisessa kirjallisuudessa ole mitenkään tavattomia. En itsekään ole ehkä aivan tyytyväinen sanavalintaan, yritän keksiä paremman.

text: :Kuvien käyttö rajoittuu myymälöihin, tehtaisiin ja henkilöihin sekä tuotekuviin "rajoitetussa määrin tieteellisessä tai arvostelevassa tarkoituksessa kuvan esittämän teoksen kriittisessä kommentoinnissa." Viimeisestä minulla on joitain ideoita, joita en ole ehtinyt toteuttaa. Flickristä löytyy vapaita kuvia myymälöistä. (Onkohan tuo Puusepänkatu 4 mitenkä kaunista aluetta? Jos on niin voisin onnistua pääsemään kuvaamaan sinne ensi viikolla.)

text: :Eufemismin käyttä olisi paitsi tiedon levittämisen mielestä epäillyttävää niin mielestäni myös täysin Armi Ratian hengen vastaista :)

text: :Tehtaista kertova osio on oikeastaan ainoa, jonka jätin jäljelle artikkelin edellisestä versiosta. Sen takia siitä puuttuu lähteet, mutta sitä koskevat lisäysehdotukset ovat hyviä. Lisäksi olen ajatellut yhdistää sen osioon taloudesta ja organisaatiosta. Myös muita lisäysehdotuksia – ja erityisesti niitä – odotan kieli pitkällä.

text: :Samulili 12. heinäkuuta 2009 kello 21.59 (EEST)
replies: text: ::"Armi oli viimeiset noin kolme vuotta väsynyt ja hapuileva ryhdyttyään raittiiksi lääkärin määräyksestä". Ihan oikeastiko syy ja seuraus -suhde meni näin päin lähteen mukaan? --Ulrika 13. heinäkuuta 2009 kello 22.31 (EEST)
replies: text: :::Kyllä vain. Mitenkään väheksymättä Ratian elämäntyötä tai häntä ihmisenä, ei ole salaisuus, että hän kallisteli lasia. Samulili 13. heinäkuuta 2009 kello 22.50 (EEST)
replies: text: ::::Siteeraisitko tähän suoran pätkän? Ei lasin kallistelu tietenkään mikään salaisuus ole, mutta että raitistuminen olisi aiheuttanut väsymyksen ja hapuilun on minulle hämmästystä herättävä tieto, ja saattaa olla tutkimisen arvoinen asia lääketieteellisestikin. --Ulrika 13. heinäkuuta 2009 kello 23.23 (EEST)
replies: text: :::::Kohtia on kaksi. 1: "'Viimeisinä kolmena vuotena hän ei enää oikein jaksanut sinnostua samalla tavalla, oli jotenkin väsähtänyt.' Armi oli viimeiset kolme vuottaan raitis, lääkärin määräyksestä." 2: "Viimeisinä vuosina Armin ote lipsui. Hän oli raittiudesta väsynyt ja hapuili." Karsin kirjan sivuilla 27-28 on enemmänkin Ratian suhteesta alkoholiin. Samulili 13. heinäkuuta 2009 kello 23.55 (EEST)
replies: text: ::::::Edes noista Karsin pätkistä ei mielestäni ole tehtävissä ihan niin yksioikoista johtopäätöstä. Kyllähän hän oli selvästi sairas - ja takuulla väsynytkin - jo ennen raitistumistaan, miksipä lääkäri olisi muuten kehotusta antanutkaan ja kun kuolema kuitenkin tuli jo kolmen vuoden kuluttua. Voisin kuvitella, että diabetesta ja maksakirroosia sairastava ihminen on väsynyt ja hapuileva vielä raitistuttuaankin. Ja totta kai alkoholista tai mistä tahansa pahaa riippuvuutta aiheuttavasta aineesta irti pyristelevä voi tuskaantua siitäkin, että normaalit ihmiset voivat ottaa lasin pari tai enemmänkin. Olen kuullut avioeroista raitistumisen jälkeen, kun alkoholisti muuttuu pehmeästä tissuttelijasta äkäiseksi piikkisiaksi. Kannattaisi kuitenkin tehdä muotoilu niin, ettei epälooginen johtopäätös leviä maailmalle. --Ulrika 14. heinäkuuta 2009 kello 08.04 (EEST)
replies: text: :::::::Lisäsin lauseelle johdannon, jotta ei syntyisi sellaista kuvaa, että kyse on lääkärin diagnoosista: "Marimekon johtamiskulttuurista kirjoittaneen Anneli Karsin mukaan..." Tämä on kuitenkin selvästi Karsin mielipide. Se käy toisaalta ilmi eksplisiittisesti jälkimmäisestä lainauksesta (raittiudesta) ja myös ensimmäisestä, jossa jälkimmäinen virke on Karsin kommentti ja selitys ensimmäiseen, jonkun muun, virkkeseen (mikä ei yllä ehkä näy kovin selvästi mutta kirjasta se käy ilmi selkeämmin). Samulili 15. heinäkuuta 2009 kello 21.58 (EEST)
Marimekon sielusta tuli henki. Tuli mieleen, että itseäni vähemmän sekulaarille lukijalle sielu tarkoittaa jotain uskonnollista, pyhää, kenties jotain joka on yhteydessä jumalaan. Hengellä viitataan muihinkin asioihin, sanotaan esimerkiksi että työpaikalla on "hyvä henki". Yksi lähteenä käytetyistä kirjoistakin on nimeltään "Henki & elämä". Samulili 17. heinäkuuta 2009 kello 16.16 (EEST)

text: On se parempi, mutta pikkuisen antropomorfistinen se silti on. Siitä huolimatta, että yritystä varmaankin on paljon käsitelty lähteissä tällaisten mielikuvien avulla, näissä kannattaisi olla varovainen, jos haluaa tehdä esimerkillisen yritysartikkelin. Muuten meillä on kohta McDonaldsin sielu ja Nestlen henki. --Jisis (keskustelu) 17. heinäkuuta 2009 kello 17.07 (EEST)
Lisää kuvia (esim. kankaista/vaatteista tai jostain henkilöistä) olisi tosi kiva saada artikkeliin. Tuote-osio on jotenkin vähän tökkivä ja luettelomainen. Olisiko esim. jotain yleisiä linjoja josta voisi kertoa? Lisäksi voisi mainita, että tosiaan ei nykyään ole kyse enää pelkistä vaatteista ja laukuista, vaan mallistossa on myös mariskooleja, tuikku-astioita, tuttipulloja yms. kamaa. Tehtaat-osiossa on vain yksi lause, sen voisi siirtää muualle tai laajentaa osiota (onko aina ollut tuotanto Suomessa, onko suunnitelmia siirtää muualle jne). --Velma 21. heinäkuuta 2009 kello 18.26 (EEST)

text: Siirretty "talous ja organisaatio"-osioon. Samulili 21. heinäkuuta 2009 kello 19.08 (EEST)
Artikkelissa Unikko-kuosi lukee, että sitä on valmistettu useissa eri maissa. Marimekko-artikkelin tehtaat-osio antaa kuitenkin sen käsityksen, että kaikkea tehdään vain Suomessa. --Velma 21. heinäkuuta 2009 kello 18.46 (EEST)

text: Marimekko valmistaa hyvin pitkälti ellei jopa kokonaan kankaansa Suomessa. Lisensiontituotteita, joissa käytetään unikko-kuosia, saatetaan valmistaa missä tahansa. Samulili 21. heinäkuuta 2009 kello 19.08 (EEST)
"..se tarkoitti yhtiön omaa kampaajaa ja hierojaa, aamupuuroa, lounasetua ja lääkärintarkastuksia, jo ennen kuin näistä tuli lakisääteisiä" Kampaaja ja puuro eivät ole vieläkään lakisääteisiä; lounasedun lakisääteisyys riippuu määritelmästä, siksi toivon lauseen uudelleenmuotoilua (luultavasti "samoin kuin" tai "sekä" oikeass apaikassa riittäisi.), Kivi ja primavera-kuva on taitollisesti nätissä paikassa mutta tekstin kronologian kannalta outo.  Olisko T-paitakuva kuitenkin tarpeen ? Jos ylmpänä mainitsemasi ideat, joita et ole ehtinyt toteuttaa, kaipaavat lisää valokuvia, kerro täällä tai kuvitustoiveissa. Meidänkin perheen vaatekaapeista ja albumeistä löytyy aika monta kuosia. Mistä löytyisi vuoden 1998 tasaraitapaitapostimerkki ?  "Ihamuotilan haluaa tehdä Marimekosta rennon, ..." pitäisikö sen olla "Ihamuotilan mukaan hän haluaa"... tai "Ihamuotila on kertonut haluavansa". --Tappinen 23. heinäkuuta 2009 kello 01.12 (EEST)

text: Olen korjannut yllä mainitut tekstiosat. Toivottavasti kelpaavat. Halusin kommentoida että talouden tunnuslukuja -taulukon pitäisi mielestäni olla oikeassa reunassa kiinni, kuten artikkelissa ylempänä oleva tietolaatikko. --Memasa 26. heinäkuuta 2009 kello 00.54 (EEST)
replies: text: :Kiitos kielenhuollosta. Taulukon roikkuvuus riippuu johdannon pituudesta eli se korjaantuu, kunhan artikkelin johdantoon kirjoitetaan jotain lisää. Samulili 26. heinäkuuta 2009 kello 22.05 (EEST)

text: Kiitos kuvatarjouksesta. Kysyn apua kun saan ensin tekstit kirjoitettua. Samulili 26. heinäkuuta 2009 kello 22.05 (EEST)
</div>
thread_title: Arkistoitu vertaisarviointi

message: Palautin IP-käyttäjän lisäämän kopiointiepäilyn, joka kyllä on ollut julkisuudessa, mutta lisääjä ei ollut laittanut tietolähdettä. Näissä kai pitäisi lähteytyksen kanssa olla varsin tarkkana.--Kulttuurinavigaattori (keskustelu) 2. lokakuuta 2013 kello 20.00 (EEST)
thread_title:  Kopiointikohuista